Որոշակի ջանք նկատելի է, բայց թերևս արժե ավելի խոսել առարկայական արդյունքների առկայության դեպքում միայն: Բայցևայնպես, ինչո՞ւ էր պետք սպասել, որ Ռուսաստանի և Արևմուտքի հարաբերությունը սրվեր, որ կիրառվեին պատժամիջոցներ, Ռուսաստանի հանդեպ վարվեր մեկուսացման քաղաքականություն, Հայաստանը դրա հետևանքով կրեր վնասներ ու կորուստներ և նոր միայն ստիպված լիներ կատարել այլընտրանքների փնտրտուք: Ինչո՞ւ դա չի արվել ավելի վաղ, երբ Ռուսաստանի և Արևմուտքի հարաբերությունը լարված չէր, և չկային պատժամիջոցներ: Չի՞ եղել անհրաժեշտություն, և ով կմտածեր, որ պատժամիջոցնե՞ր կլինեն: